અમદાવાદ: વિસનગર પાસે આવેલા ભાંડુ ગામમાં રહેતા હીરાબેન પટેલને 21 વર્ષે GSRTC (ગુજરાત સ્ટેટ રોડ ટ્રાંસપોર્ટ કોર્પોરેશન) 2.15 લાખનું વળતર ચૂકવશે. હીરાબેનની બે બેગ ST બસમાં ટ્રાવેલિંગ વખતે ખોવાઈ હતી તેનું વળતર ચૂકવાશે. GSRTCએ હીરાબેનને વળતર ચૂકવવાના આદેશને પડકારતી અરજી કરી હતી જેને ગુજરાત સ્ટેટ કન્સ્યુમર રિડ્રેસલ કમિશને નકારી કાઢી અને હીરાબેનને વ્યાજ સાથે વળતર ચૂકવવા આદેશ કર્યો છે. સાથે જ 20 વર્ષમાં કાયદાકીય લડત પાછળ થયેલા ખર્ચ પેટે 5,000 રૂપિયા વધારે ચૂકવવા પણ કહ્યું.